Na podlagi 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E in 40/12 – ZUJF, 158/20 – ZIntPK-C in 203/20 – ZIUPOPDVE), Pravilnika o notranji organizaciji in sistemizaciji delovnih mest v občinski upravi Občine Lukovica, št. 100-0017/2021 z dne 26. 3. 2021, objavlja Občina Lukovica INTERNI NATEČAJ za zasedbo uradniškega delovnega mesta

 **VIŠJI SVETOVALEC ZA PRAVNE,**

**SPLOŠNE IN KADROVSKE ZADEVE**

**(šifra delovnega mesta C027010)**

I.

**Javni uslužbenci, ki se bodo prijavili na prosto delovno mesto, morajo imeti sklenjeno delovno razmerje za nedoločen čas v organu državne uprave ali drugem organu, ki je po sporazumu z Vlado RS vstopil v interni trg dela in izpolnjevati VSE naslednje pogoje:**

* specializacija po visokošolski izobrazbi (prejšnja) oziroma visokošolska univerzitetna izobrazba (prejšnja) oziroma magistrska izobrazba pravne smeri,
* najmanj 5 let delovnih izkušenj,
* znanje uradnega jezika,
* opravljeno usposabljanje za imenovanje v naziv (če izbrani kandidat nima usposabljanja za imenovanje v naziv, ga mora opraviti najpozneje v enem letu od sklenitve pogodbe o zaposlitvi, skladno s prvim odstavkom 89. člena Zakona o javnih uslužbencih),
* strokovni izpit iz upravnega postopka (če kandidat nima opravljenega strokovnega izpita iz upravnega postopka, ga mora opraviti najkasneje v treh mesecih od sklenitve delovnega razmerja).

Poleg navedenih pogojev morajo kandidati za razpisano delovno mesto v skladu z 88. členom Zakona o javnih uslužbencih izpolnjevati še naslednje pogoje:

* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper kandidata ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se po trinajsti točki 6. člena Zakona o javnih uslužbencih šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe;

Naloge, ki se opravljajo na razpisanem uradniškem delovnem mestu Višji svetovalec za pravne, splošne in kadrovske zadeve so:

* organiziranje in opravljanje dela na področju pravnih zadev,
* sodelovanje z drugimi organi,
* sodelovanje pri oblikovanju sistemskih rešitev in drugih najzahtevnejših gradiv,
* samostojna priprava zahtevnih analiz, razvojnih projektov, informacij, poročil in drugih zahtevnih gradiv,
* vodenje in odločanje v zahtevnih upravnih postopkih,
* vodenje najzahtevnejših upravnih postopkov,
* samostojno opravljanje drugih zahtevnih nalog,
* priprava in sodelovanje pri sprejemanju občinskih predpisov,
* zastopanje občine v pravnih zadevah, oz. priprava gradiv za pravne zastopnike,
* priprava pogodb v zvezi z odtujevanjem in pridobivanjem premoženja, finančnih in drugih pogodb ter pravna presoja vseh pogodb,
* premoženjsko pravne naloge ter skrb za ureditev zemljiškoknjižnega stanja,
* priprava aktov s področja organizacije in sistemizacije,
* izvajanje nalog s področja kadrovanja in izobraževanje zaposlenih,
* priprava proračuna za področje dela,
* vodenje postopkov in odločanje pri izdaji soglasij za obratovanje gostinskih lokalov,
* nadzor nad zbiranjem in pripravo gradiva za občinski svet in njegova delovna telesa,
* druge naloge po pooblastilu ali navodilu županje ali direktorja občinske uprave.

II.

Prijava mora vsebovati:

1. izpolnjen obrazec »vloga za zaposlitev«,
2. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter datum (dan, mesec in leto) zaključka izobraževanja ter  ustanova, na kateri je bila izobrazba pridobljena, ali fotokopija diplome,
3. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj, kar pomeni, da mora biti navedeno za kakšno stopnjo izobrazbe so se pridobivale delovne izkušnje in čas pridobivanja delovnih izkušenj. Iz opisa mora nedvoumno izhajati, da delovne izkušnje izhajajo iz opravljanja dela na delovnih mestih, za katere se zahteva najmanj visoko strokovno izobrazbo pravne smeri, datum sklenitve in datum prekinitve delovnega razmerja pri posameznem delodajalcu ter kratek opis dela,
4. pisno izjavo o opravljenem usposabljanju za imenovanje v naziv ali fotokopijo potrdila o opravljenem izpitu oz. usposabljanju, iz katere mora biti razvidna ustanova na kateri je kandidat opravljal usposabljanje ter leto opravljenega izpita oziroma v primeru, da izpita ni opravljal, izjavo, da izpita nima opravljenega in da ga bo opravil v zakonsko določenem roku,
5. pisno izjavo o opravljenem strokovnem izpitu iz upravnega postopka ali fotokopijo potrdila o opravljenem izpitu, iz katere je razvidna ustanova, kjer je kandidat izpit opravljal ter leto opravljenega izpita oziroma izjavo, da kandidat izpita nima opravljenega in da ga bo opravljal v zakonsko določenem roku,
6. pisno izjavo kandidata, da: je državljan Republike Slovenije, ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev, zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
7. pisno izjavo, da za namen tega natečajnega postopka dovoljuje Občini Lukovica pridobitev podatkov iz uradne evidence. V primeru, da kandidat s tem ne bo soglašal, bo moral sam predložiti ustrezna dokazila.

Namesto zgoraj navedenih pisnih izjav lahko kandidat predloži tudi fotokopije dokazil iz katerih je razvidno izpolnjevanje pogojev.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Prednost pri izbiri bodo imeli kandidati z izkušnjami z delom navedenega področja v lokalni samoupravi.

III.

V izbirnem postopku se bo presojala strokovna usposobljenost kandidatov, na podlagi predstavitve v vlogi, dokazilih, glede na reference in po potrebi na osnovi osebnih razgovorov oziroma drugih načinov končne izbire.

IV.

Izbrani kandidat bo opravljal delo na delovnem mestu Višji svetovalec za pravne, splošne in kadrovske zadeve. Z izbranim kandidatom  bo po dokončnosti sklepa o izbiri sklenjeno delovno razmerje za nedoločen čas, s polnim delovnim časom, s trimesečnim poskusnim delom. Izbrani kandidat bo imenovan v uradniški naziv skladno z določili ZJU. Izbrani kandidat bo delo opravljal v prostorih Občine Lukovica, Stari trg 1, 1225 Lukovica.

V.

Kandidati vložijo pisne prijave na priloženem obrazcu, ki jo pošljejo v zaprti ovojnici **z označbo**: "za interni natečaj za prosto uradniško delovno mesto višji svetovalec, številka: 100-0080/2021" **na naslov**: Občina Lukovica, Stari trg 1, 1225 Lukovica, in sicer **v roku 14 dni** po objavi na osrednjem spletnem mestu državne uprave www.gov.si. Za pisno obliko prijave se šteje tudi elektronska oblika, poslana **na elektronski naslov**: info@lukovica.si, pri čemer veljavnost prijave ni pogojena z elektronskim podpisom.

Formalno nepopolne in nepravočasne prijave se v skladu s smiselno uporabo 12. člena Uredbe o postopku za zasedbo delovnega mesta v organih državne uprave in v pravosodnih organih (Ur. list RS, št. 139/06 in 104/10), ne bodo uvrstile v izbirni postopek.

Kandidati bodo o izbiri pisno obveščeni najkasneje v roku 15 dni po opravljeni izbiri. O izbiri bo izdan sklep, ki bo vročen izbranemu kandidatu, ostalim kandidatom pa bo vročen sklep, da niso bili izbrani. Obvestilo o končanem natečajnem postopku bo objavljeno na spletni strani Občine Lukovica www.lukovica.si.

Dodatne informacije o izvedbi javnega natečaja lahko dobite preko elektronske pošte: info@lukovica.si.

V besedilu uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.